**ZVEREJNENÉ 08.12.2017**

Obec Liptovská Teplička zverejňuje zámer prevodu nehnuteľného majetku predajom v súlade s § 9a ods. 8, písm. e) zákona č. 138/1991 Zb. o majetku obcí v znení neskorších predpisov z dôvodu hodného osobitného zreteľa. Predmetom prevodu je prebytočný majetok obce, nehnuteľnosť vo vlastníctve obce Liptovská Teplička nachádzajúca sa v k. ú. Liptovská Teplička a zapísaná na LV č. 1 časť parcely pozemku registra C č. 2673 o výmere 395 m2, druh pozemku – zastavané plochy a nádvoria, ktorý vznikol odčlenením na základe GP č. 045/2017 zo dňa 30.05.2017 vyhotoveného Ing. Janou Zentkovou, Partizánska č. 51 058 01 Poprad, v prospech Ing. Jána Dratvu ml. bytom Ráztocká 604/11, 059 40 Liptovská Teplička, v kúpnej cene 15 €/m2. Kúpna cena je stanovená ako obvyklá pri predajoch v intraviláne a charaktere predávaného pozemku.

**Dôvodom hodným osobitného zreteľa** je skutočnosť, že pozemok patriaci obci, ktorý obec dlhodobo nevyužíva, sa nachádza v bezprostrednom susedstve s pozemkami patriacimi Ing. Jánovi Dratvovi, ktorý by kúpou pozemku dosiahol majetkoprávne usporiadaný celok vo svojom vlastníctve, čo je v súlade s platným územným plánom obce.